ฝุ่นจิ๋วบุกสองแคว ภาพมุมสูงเห็นชัด PM 2.5 ขมุกขมัวทั่วเมือง 
ค่า PM 2.5 กลางเมืองพิษณุโลก เที่ยงวันพุ่งสูง 120 ไมโครกรัมฯ ภาพมุมสูงเห็นได้ชัดมีฝุ่นจิ๋วปกคลุมขมุกขมัวทั่วเมือง สสจ.แนะสวมหน้ากากป้องกัน ลดเวลาทำกิจกรรมกลางแจ้งเวลา 10.30 น. วันที่ 17 ม.ค. สถานการณ์ฝุ่นจิ๋ว หรือค่า PM 2.5 ที่ จ.พิษณุโลก ล่าสุดสถานการณ์ยังน่าเป็นห่วง จากเครื่องวัดค่าฝุ่นจิ๋วที่ติดตั้งไว้ที่บริเวณสำนักงานสาธารณสุขจังหวัดพิษณุโลก พบว่าในช่วงเที่ยงวัน (12.00 น.) มีค่าฝุ่นอยู่ที่ 120 ไมโครกรัมต่อลูกบาศก์เมตร ซึ่งถือว่าสูง และอันตรายต่อระบบทางเดินหายใจผู้สื่อข่าวได้ใช้โดรนบินถ่ายภาพมุมสูง พบว่า เหนือตัวเมืองพิษณุโลกนั้น มีลักษณะฝุ่นจิ๋วจำนวนมากปกคลุมคล้ายหมอกควัน ส่งผลให้สภาพอากาศทั่วเมืองพิษณุโลกในช่วงเที่ยงวันเป็นแบบขมุกขมัวด้าน นพ.ปิยะ ศิริลักษณ์ นายแพทย์สาธารณสุขจังหวัดพิษณุโลก เปิดเผยว่า จากกรณีที่ค่าฝุ่นละอองของพิษณุโลกสูงขึ้นทุกวันในขณะนี้ มีหลายปัจจัยรวมๆ กัน เราอาจได้รับผลกระทบจากสภาพอากาศของจังหวัดรอบข้างได้ อาจจะเป็นจากการเผา หรือฝุ่นละอองที่อยู่ภายในจังหวัดเองก็ได้ แต่อย่างไรก็ตามขณะนี้สิ่งที่ควรทำ คือการติดตามสภาวะอากาศอย่างใกล้ชิด แต่อย่าได้ตื่นตระหนก เพราะเท่าที่เราติดตามค่ามาพบว่ามีบางช่วงสูงบางช่วงต่ำในรอบวัน โดยเฉลี่ยในแต่ละวันยังไม่ถึงขั้นที่ต้องตระหนกตกใจการป้องกันน่าจะเป็นเรื่องที่ดีที่สุด ระมัดระวัง ช่วยกันติดตามสภาวะอากาศจากแหล่งต่างๆ ที่เชื่อถือได้ หากค่าสูงเกินปกติให้ป้องกันตัว โดยเฉพาะเรื่องของการไปทำกิจกรรมกลางแจ้งให้ป้องกันร่างกาย เช่น ใส่หน้ากาก และจำกัดเวลาการทำกิจกรรมกลางแจ้ง ขณะเดียวกันถ้ามีผู้ป่วย เช่น มีผู้ป่วยโรคทางเดินหายใจ หรือโรคหัวใจอยู่แล้ว ก็ต้องระมัดระวัง เมื่อใดที่มีอาการผิดปกติก็ให้ไปพบแพทย์ หรือผู้สูงอายุและเด็กเล็กๆ เป็นอีกกลุ่มเป้าหมายที่ควรให้ความสนใจและดูแล.
ค่า PM 2.5 กลางเมืองพิษณุโลก เที่ยงวันพุ่งสูง 120 ไมโครกรัมฯ ภาพมุมสูงเห็นได้ชัดมีฝุ่นจิ๋วปกคลุมขมุกขมัวทั่วเมือง สสจ.แนะสวมหน้ากากป้องกัน ลดเวลาทำกิจกรรมกลางแจ้ง 
ฝุ่น PM2.5,PM2.5,PM 2.5,ฝุ่นพิษ,ฝุ่นจิ๋ว,ฝุ่นจิ๋วพิษ,ข่าวทั่วไป